
LIETUVOS RESPUBLIKOS
ADMINISTRACINIŲ TEISĖS PAŽEIDIMŲ KODEKSO 87 STRAIPSNIO PAKEITIMO
ĮSTATYMAS

2010 m.                       d. Nr. 
Vilnius
(Žin., 1985, Nr.1-1; 2002, Nr. 124-5623; 2006, Nr. 73-2759)

1 straipsnis. 87 straipsnio pakeitimas
Pakeisti 87 straipsnį ir jį išdėstyti taip:

„87 straipsnis. Teisės aktų, reglamentuojančių mėgėjų žvejybą, pažeidimas
Mėgėjų žvejybos taisyklių ir kitų teisės aktų, reglamentuojančių mėgėjų žvejybą, pažeidimas – 
užtraukia įspėjimą arba baudą nuo dvidešimt penkių iki dviejų šimtų litų su pažeidimo padarymo įrankių ir priemonių konfiskavimu ar be konfiskavimo.
Neteisėtas žvejybos įrankių (išskyrus elektros arba ultragarso žvejybos prietaisus), kuriuos naudoti draudžia teisės aktai, gaminimas, realizavimas, įsigijimas arba laikymas – 
užtraukia baudą nuo dviejų šimtų iki septynių šimtų litų su šių įrankių ir priemonių konfiskavimu. 
Mėgėjų žvejybos taisyklių pažeidimas, padarytas panaudojant draudžiamus žvejybos įrankius ar draudžiamu būdu (išskyrus elektros energiją ir ultragarsą), – 
užtraukia baudą nuo keturių šimtų iki vieno tūkstančio litų su pažeidimo padarymo įrankių ir priemonių konfiskavimu.“

2 straipsnis. Įstatymo įsigaliojimas
Šis įstatymas įsigalioja po 6 mėnesių nuo paskelbimo leidinyje „Valstybės žinios“.


Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS



